מול ים

מוּל ים הייתה מסעדה ששכנה במתחם נמל תל אביב. בלילה שבין 22–23 ביולי 2015 נשרפה המסעדה כליל. מול ים הוקמה ב-1995 על ידי שלום מחרובסקי, שהוא גם יבואן יינות, דגים ופירות ים. מחרובסקי גדל בתל אביב ולמד בבית הספר "לדוגמה". בשנות השמונים ערך פרויקט מחקר על דגי חרב מטעם אגף הדיג של משרד החקלאות. ב-1990, משהותר יבוא פירות ים לישראל הוא החל לייבאם. השף הראשון של המסעדה היה יונתן רושפלד, שעזב לאחר פחות משנה. החליף אותו השף יורם ניצן, בוגר בית הספר תדמור, שכיהן בתפקידו עד סגירתה ב־2015. למסעדה היה גם שף קונדיטור. המסעדה התמחתה בדגים, פירות ים ומעט בשר. פירות הים והדגים הוטסו למסעדה שלוש פעמים בשבוע מרחבי העולם. למסעדה היה גם תפריט יין בן כ-500 יינות. מול ים נבחרה במשך מספר שנים לאחת מעשר המסעדות הטובות בישראל, הן על ידי מבקר המסעדות של עיתון הארץ דניאל רוגוב והן על ידי מבקר המסעדות של עיתון מעריב שגיא כהן, כמו גם על ידי מדריך מפה למסעדות ישראל. מדריך "גו מיו" הישראלי זיכה אותה בציון הגבוה ביותר במשך חמש שנים רצופות. המסעדה הופיעה במדריך הצרפתי "השולחנות הגדולים בעולם" (Les Grandes Tables du Monde) כאחת ממאה ארבעים וארבע המסעדות הטובות בעולם החל משנת 2003.‏ שם המסעדה הוא משחק מילים: המסעדה ממוקמת על שפת הים התיכון, ועל כן מול-ים. בנוסף מול בצרפתית - צדפה, רמז לכך שהמסעדה מגישה מאכלי ים. בסדרה "המשרד", בעונה 6 בפרק "The Banker" מוזכרת המסעדה כמקום שבו אפשר לקבל את הלובסטר הכי טוב בעולם. בלילה שבין 22–23 ביולי 2015 נשרפה המסעדה כליל. באופן אירוני, מעט לאחר מכן זכתה המסעדה להופיע ברשימת לה ליסט, כשהיא כבר לא פעילה בפועל. תחילה החל שלום מחרובסקי לשקם את המסעדה, אולם ארבעה חודשים אחרי סגירתה בעקבות השריפה, הודיע על סגירתה באופן סופי. שלום מחרובסקי זכה בדצמבר 2015 בפרס על מפעל חיים מטעם טיים אאוט תל אביב. סיפודפדייה Seafoodpedia: מדריך דגים, סרטנים, צדפות, מתכונים וסיפורים: מול ים Mul-Yam, ‏2012. זוהי אנציקלופדיה מצולמת ובה מידע מפורט ואנקדוטות על פירות ים ודגים ממינים שונים - מיובאים ומקומיים, כמו גם תמונות של יצורי הים. הספר מחולק לארבעה פרקים: דגים, צדפות, רכיכות ובעלי שריון ומוגש ב-7 שפות שונות. חלקו השני של המדריך מורכב ממתכונים שגובשו מראשיתה של המסעדה ועד היום, פרי יצירתו של שף המסעדה יורם ניצן, שמוגשות במסעדה עד היום. הספר זכה במקום הראשון בתחרות ספרי הבישול והעיצוב, Gourmand International, שנערכה במוזיאון הלובר, פריז, בפברואר 2013. אויסטרים "ג'לארדו" על הקרח סאשימי סלמון: פרוסות של סלמון נורווגי מובחר עם סויה, ואסאבי וג'ינג'ר עוגת זביון: קרם זביון בניחוח יין-חרז עם שבבי עלים בקרמל קינוח של ביצת "פברז'ה" של הצאר: כדור בדולח מסוכר, ממולא בקציפת וניל, גלידת ערמונים, תפוחים ושקדים מקורמלים לובסטר סו-ויד: חצי לובסטר מבושל בוואקום עם גראטן תפו"א, סלסת ירקות, פירה כרובית ורוטב מרווה שרימפ פופאי: חסילונים צרובים על תרד טורקי, גבינת פטה וביצה עלומה ברוטב יין אדום וקציפת ליים-טימין סקאלופ ופטריות: קוקי-סאן-ז'אק צרובים במחבת, על פירה תפוח אדמה מוקצף, פיטריות יער ורוטב עוף מצומצם נתן דונביץ', מקיוסק גזוז עד מסעדת שף - מאה שנות אוכל בתל אביב, הוצאת אחוזת בית, 2012; עמ' 95, 97, 100-98, 101, 469. אתר האינטרנט הרשמי של מול ים שרון בן-דוד, ריאיון עם שלום מחרובסקי אחרי סגירת המסעדה, באתר טיים אאוט תל אביב, 17 בדצמבר 2015 ניב גלבוע, מזל דגים: המשפחה של מסעדת מול ים, nrg‏, 17 באפריל 2009 איריס אברמוביץ' / צילומים: אילון פז, הקרפיון העליון, באתר ynet, 24 באוגוסט 2008 דניאל רוגוב, מסעדת מול ים שוברת שיאים חדשים, באתר הארץ, 2 באפריל 2005 חנוך בר-שלום, השף והים, באתר ynet, 26 ביוני 2002 המול ים אותו המול ים, עיתון תל אביב, 30 בדצמבר 2005 לאה אתגר, על מול ים, "נוצץ", 9 במאי 2003 יאיר אלטמן, ביקורת מסעדות: מול ים - העסקית הכי יקרה בעיר, 29 במרץ 2008 אבי אפרתי מעיתון תל אביב על מול ים מיכל פלטי, המלחמה על המחבת, באתר הארץ, 20 בפברואר 2006 אושרת יקותיאל, עסקית במול ים: דגים ופירות ים ברמה בינלאומית, באתר הארץ, 20 באוקטובר 2010 גרדה גלזר‏, המוסד: מול ים, באתר וואלה, 30 באפריל 2012 אודות ספר הבישול של המסעדה: רועי ירושלמי, ראיון: אקסקלוסיביות זה כאן: ספר הבישול של מול-ים, באתר ynet, 30 במאי 2012 יעל עופר, סודות הים: המדריך המופלא של מסעדת "מול ים", באתר nrg מעריב, 30 במאי 2012 נטלי לוין, תאווה לעיניים • מסעדת מול ים משיקה ספר בישול מרהיב. ריאיון עם השף יורם ניצן, באתר נענע10,‏ 31 במאי 2012 זהבה דברת, ‏יש הרבה דגים בים, באתר גלובס, 23 בפברואר 1999 נווית זומר, הותר יבוא מוגבל של פרי ים, חדשות, 24 ביוני 1991 נווית זומר, לראשונה: התמ"ס התיר יבוא של בשר לא כשר, חדשות, 25 בנובמבר 1991 דניאל רוגוב, 10 המסעדות הטובות בישראל לשנת 2005, באתר הארץ, 16 בדצמבר 2005 רותי רוסו ושגיא כהן, רביולי ברוטב מיתון: 10 המסעדות הכי טובות בישראל, nrg ‏, 9 באפריל 2009 רוי רגב, שבע בום: מסעדת מול ים במדריך הצרפתי, nrg ‏, 24 במרץ 2009 Fake Stanley - The Office - YouTube, www.youtube.com מסעדת "מול ים" בנמל תל אביב נשרפה כליל, באתר הארץ, 23 ביולי 2015 תיקי גולן, מסעדת "מול ים" בנמל ת"א נשרפה, באתר ynet, 23 ביולי 2015 רותם מימון, מסעדת "מול ים" נסגרת באופן סופי, באתר הארץ, 18 בנובמבר 2015 שרון בן-דוד, ‏"אם היו כותבים ספר על מול ים, אף אחד לא היה קונה אותו", באתר "Time Out ישראל", 17 בדצמבר 2015 ריטה גולדשטיין‏, מקום ראשון לספר של מול ים בתחרות בצרפת, באתר וואלה, 25 בפברואר 2013